Ružan incident dogodio se u utorak navečer kada je u ZET-ovom autobusu azilant oštrim predmetom prijetio skupini muškaraca.

Prema nekim izvještajima medija, rastrojeni muškarac u rukama je imao nož, dok je po drugima prijetio škarama.

Iz zagrebačke policije su za Dnevnik.hr potvrdili da su službenici u utorak navečer postupili po dojavi za napad na skupinu mladića u ZET-ovu autobusu te da su osobe privedene u službene prostorije.

Prema prvim informacijama, napadač je muškarac tražitelj međunarodne zaštite.

Napad se dogodio u autobusu broj 220 koji prometuje na liniji između zagrebačkog Glavnog kolodvora i Dugava.